fi en id en en sl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi id en en id en de fi fi fi fi fi en fi fi fi fi en fi fi fi fi fi fi fi fi fi fi fi fi fi fi fi tr id fi fr sv fi nl fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi hbs_lat et fi en kk
huhtikuu 2013 – Suomenlahden Meripurjehtijat ry
Skip to content Skip to main menu
SMer 40 vuotta valokuvakilpailu
Monthly Archives: huhtikuu 2013
Posted on huhtikuu 26, 2013 by SMer ylläpitäjä
Yöpurjehduskilpailu on taas viime vuoden poikkeaman jälkeen siirretty perinteiselle paikalleen eli Juhannusta edeltävään viikonloppuun. Lähtö tapahtuu iltayhdeksän paikkeilla Lyökkinie­men poijualueen edustalta. Kippariko­kous pidetään Lyökkiniemen rannassa samana iltana noin kello 20.30. Kil­pailussa purjehditaan lyhyehkö saaristorata, joka risteilee jossain Sipoon ja Porkkalan välisellä merialueella. Hyvin suurella todennäköisyydellä rata-alue on vieläkin rajatumpi, ja todennäköisesti Espoosta poiketaan vain pienelle koukkaukselle Helsingin puolelle. Reitti pyritään valitsemaan vallitse­van sään mu­kaan siten, että veneet ovat takaisin Lyökkiniemessä vii­meistään varhain lauantaiaamuna ja miehistöt pääsevät hyvissä ajoin ja täynnä tarmoa ryhtymään päivän muihin askareisiin.
SMer-ranking ja Westhouse Cup 15.5.2013 alkaen
Posted on huhtikuu 26, 2013 by SMer ylläpitäjä
SMer-ranking lasketaan Westhouse Cupiin (aiemmin tunnettu nimellä EWES-ranking) osallistuvien SMer-veneiden kesken käyttäen osallistumisaktiivisuutta painottavaa parannettua SMer-mallia (1.=0,5 p. 2.=2 p. 3.=3 p. …,DNF, PMS ja DSQ = osallistujien lkm+1 p., DNS=osall.­lkm+2). SMer-rankingissa kaikki kilpailevat samassa luo­kassa, vaik­ka Westhouse Cupin luokkajaon takia erikokoisten veneiden läh­döt ovatkin eri aikoihin. Jos ison ja pienen luokan veneet lähetetään jonain keskiviikkona eri radoille, jätetään sen kerran tulokset pois laskuista.
Westhouse Cupin ensimmäinen osakilpailu järjestetään keskiviikkona 15.5. ja kipparikokous viikkoa aikaisemmin Haukilahdessa EMK:n toimistorakennuksella kello 18.00. Purjehdusohjeet löytyvät Westhouse Cupin sivuilta. Tutustuthan huolellisesti purjehdusohjeeseen ennen startteja.
Posted on huhtikuu 26, 2013 by SMer ylläpitäjä
Avajaiset on pidetty perinteisesti helakeskiviikkona. Niin tehdään nytkin ja viimevuotisen menestyksen rohkaisemina jopa samalla konseptilla. Eli veneillä saavutaan Katajanokan vierassatamaan, josta siirrytään ravintolaan, tällä kertaa toivottavasti Wellamoon. Paikalle on helppo saapua myös maitse.Tilaisuudesta muistutetaan kyllä sähköpostilla, joten tarkista siis vielä viime numeron listasta, että seuran tiedossa oleva osoitteesi on oikea. Varaa kuitenkin päivä kalenteristasi jo nyt.
Posted on huhtikuu 3, 2013 by SMer ylläpitäjä
Koulutusilta järjestetään tuttuun tapaan Napa Oy:n saunakabinetissa 4. huhtikuuta.
Olympiadin vaihtuessa on aiheena taas kerran muuttuneet kilpapurjehdussäännöt. Jokaisen vähänkin kisailevan on syytä päivittää sääntöosaamisensa sillä kausi alkaa taas nopeammin kuin arvaattekaan.
Kouluttajana toimii asiantuntija Markku Mikkola, jota opponoi vahva konkarikaarti Markku Hentisen johdolla. Uskoisin aiheen tiimoilta syntyvän runsaasti hyödyllistä ja opettavaista keskustelua.
Sääntöihin voi tutustua lataamalla ne täältä:
Kokoonnutaan Pinta-talon Tammasaarenkadun puoleiselle ulko-ovelle klo 1800. Ovet ovat lukossa tuohon aikaan mutta jos joku pääsee jonkin ulos tulevan henkilön avustuksella tuulikaappiin tai ala-aulaan, päästäköön jälkeensä tulevat sitten siihen asti. Tulen hakemaan teidät ovelta tai aulasta klo 1800. Älkää siis itse hakeutuko yläkertaan.
Keskustelun jälkeen on mahdollisuus saunoa. Oma pyyhe on tuotava mukana. Saunajuomat tarjoaa SMer.
Tervetuloa keskustelemaan ja saunomaan!
© 2022 Suomenlahden Meripurjehtijat ry
Responsive II powered by WordPress